דמי מור

דמי ג'ין מור (באנגלית: Demi Gene Moore; נולדה ב-11 בנובמבר 1962) היא שחקנית ומפיקת קולנוע אמריקאית.

לאחר הופעת הבכורה שלה בסרט "Choices" ב-1981, הופיעה באופרת הסבון "ג'נרל הוספיטל" <small>(אנ') (1982–1984)</small> ולאחר מכן זכתה להכרה כחלק מחבורת הפרחחים <small>(אנ')</small> עם תפקידים בסרטים "בגידות בריו" <small>(1984)</small>, "חברים" <small>(1985)</small> ו"הרומן של אתמול בלילה" <small>(אנ') (1986).</small> מור זכתה לפריצת הדרך שלה בזכות תפקידה בסרט "רוח רפאים" <small>(1990),</small> הסרט הרווחי ביותר של אותה שנה. על הופעתה זכתה לשבחים וזיכתה אותה במועמדות לפרס גלובוס הזהב.

מור זכתה להצלחה נוספת בתחילת שנות ה-90, עם כיכובה בסרטים "בחורים טובים" <small>(1992),</small> "הצעה מגונה" <small>(1993)</small> ו"חשיפה" <small>(1994).</small> בשנת 1996, היא הפכה לשחקנית בעלת השכר הגבוה ביותר בתולדות הוליווד כשקיבלה סכום חסר תקדים של כ-12.5 מיליון דולר כדי לככב בסרט "סטריפטיז" <small>(1996).</small> בהמשך כיכבה בסרטים "אות קלון" <small>(אנ') (1995),</small> "המושבעת" <small>(אנ') (1996)</small> ו"ג'י איי ג'יין" <small>(1997),</small> אשר כולם לא הצליחו מבחינה מסחרית ותרמו לירידה בקריירה שלה.

בשנת 2019, פרסמה מור ספר זיכרונות בשם "Inside Out" <small>(אנ')</small>, שהפך לרב-מכר של "הניו יורק טיימס". מור נישאה והתגרשה שלוש פעמים, למוזיקאי המנוח פרדי מור <small>(אנ'),</small> ולשחקני הקולנוע והטלוויזיה ברוס ויליס ואשטון קוצ'ר. לה שלוש בנות מנישואיה עם ויליס.

== ביוגרפיה ==
נולדה בשם דמי ג'ין גיינס (Demi Gene Guynes) ברוזוול, ניו מקסיקו שבארצות הברית, למשפחה נוצרית ממוצא בריטי.<ref></ref> בתם של צ'ארלס הארמון האב, טייס בחיל האוויר האמריקאי, שנטש את אמה בת ה-18 דאז, וירג'יניה קינג, לאחר חודשיים של נישואים, עוד בטרם נולדה מור. כשהייתה בת שלושה חודשים, נישאה אמה לדן גיינס, איש מכירות, שהחליף מקומות עבודה לעיתים קרובות וכתוצאה מכך עברה המשפחה מקומות רבים. ב-20 באוקטובר 1980, התאבד דן בגיל 37, שנתיים לאחר שנפרד מאמה של מור. אמה האלכוהוליסטית נעצרה רבות עקב פשעים רבים בהם הצתות ונהיגה בשכרות. מור ניתקה קשר עם אמה בשנת 1990. אביה הביולוגי, צ'ארלס הארמון, מת מסרטן הכבד בשנת 1997. מור ואמה התפייסו זמן קצר זמן לפני שהיא מתה מגידול מוחי ב-2 ביולי 1998.

למור אח-למחצה מנישואי אמה לגיינס, ושלושה אחים-למחצה מנישואי אביה הביולוגי.

מור בילתה את ילדותה המוקדמת בעיר הולדתה, ומאוחר יותר בקנונסבורג <small>(אנ'),</small> פנסילבניה. היא סבלה בילדותה מפזילה, שתוקנה בשני ניתוחים שעברה בגיל 10; מור סבלה גם מתפקוד לקוי של הכליות.

בגיל 14 חזרה מור לעיר הולדתה והתגוררה עם סבתה במשך שישה חודשים לפני שעברה למדינת וושינגטון, שם התגוררו אמה ואחיה ליד סיאטל. מספר חודשים לאחר מכן, המשפחה עברה שוב למערב הוליווד, קליפורניה, שם לקחה אמה של מור עבודה בחברת הפצת מגזינים. מור למדה בתיכון פיירפקס <small>(אנ')</small> בלוס אנג'לס, ונזכרה, "עברתי מבית משפחתי כשהייתי בת 16 ועזבתי את התיכון באותה שנה."

בשנת 2019, סיפרה כי בגיל 15 אמה אפשרה לה לעבור אונס בביתם<ref name=":0"></ref>, שבוצע בה כיחסי מין חד-פעמיים, בידי גבר בן 49 בשם באסיל דומאס, שבתורו טען שאמה מכרה לו אותה בעבור 500 דולר.<ref name=":0" />

==קריירה==
סיפרה כי חבר שכנע אותה לנשור מהתיכון בגיל 16, ולהתנסות במשחק על הבמה. לאחר נשירתה מבית הספר היא חתמה בסוכנות הדוגמנות עלית וטסה לאירופה לדגמן. מאוחר יותר, היא נרשמה לשיעורי דרמה לאחר שהושפעה משכנתה, השחקנית הגרמנייה נסטסיה קינסקי.

ב-1981, שיחקה לראשונה בקולנוע בסרט "Choices". בשנת 1982, שיחקה לראשונה בטלוויזיה באופרת הסבון "ג'נרל הוספיטל" שם שיחקה את דמותה של ג'קי טמפלטון. באותה שנה גילמה את פטרישיה וולס בסרט "Parasite".

ממשכורותיה הראשונות מימנה מסיבות קוקאין. בעיית הסמים שלה נמשכה למעלה משלוש שנים, עד שהבמאי ג'ואל שומאכר פיטר אותה מהסרט "חברים" (שם שיחקה דמות מכורה לקוקאין) כאשר הגיעה מסוממת לצילומים. היא חויבה לחתום על חוזה בו צוין שעליה לפתור את בעיית האלכוהוליזם והסמים שלה. בשנת 1990, פרצה לתודעה עם כיכובה בסרט הפטנזיה הרומנטי "רוח רפאים", לצדו של פטריק סווייזי, שזכה להצלחה רבה באקרנים. באותה שנה היא התארחה בפרק בסדרה "אגדות מעולם המסתורין".

במהלך שנות ה-90 הייתה מור השחקנית שהרוויחה את השכר הגבוה ביותר בהוליווד, כאשר קיבלה סכום של 10 מיליון דולר לסרט, בעקבות הצלחת סרטיה "בחורים טובים" ו"הצעה מגונה". למרות זאת, חלה נסיגה בקריירה שלה, כאשר סרטים כמו "אות קלון", "המושבעת", "סטריפטיז" ו"ג'י איי ג'יין" (סרט שבו אף גילחה את ראשה למענו), נכשלו בקופות וגררו ביקורות מעורבות עד שליליות.

בשנת 2000 לאחר שלוש שנות הפסקה, שבה מור לשחק בסרט "בין חלום למציאות". בשנת 2003 שיחקה בסרט "המלאכיות של צ'רלי: בהילוך גבוה", לצידן של לוסי לו, קמרון דיאז ודרו ברימור. באותה שנה התארחה בפרק בסיטקום "ויל וגרייס".

בשנת 2006 כיכבה מור בסרטים "דמדומים" (Half Light) ו"בובי" על ההתנקשות במועמד לנשיאות רוברט קנדי.
ב-2007 שיחקה בסרט "מיסטר ברוקס", וב-2008, כיכבה בסרט "השוד המלוטש" לצידו של מייקל קיין.
בשנת 2009 שיחקה בסרט "משפחת ג'ונס". ב-2011, כיכבה בסרט "התמוטטות" לצד קווין ספייסי.
בשנת 2012 שיחקה בסרט "LOL" את אמה של מיילי סיירוס, ובשנת 2013 שיחקה בדרמה "בחורות טובות" בכיכובן של דקוטה פנינג ואליזבת אולסן.

בשנת 2016 שיחקה בסרט הקומי "לחגוג את החיים" לצידן של שירלי מקליין וג'סיקה לאנג. בשנת 2017 שיחקה בקומדיה השחורה "לילה קשוח" לצד סקרלט ג'והנסון וזואי קרביץ.

בשנת 2017 הצטרפה לקאסט העונה הרביעית של סדרת הדרמה "אימפריה" ברשת פוקס בתפקיד קלודיה. בשנת 2018 דיבבה בסדרת ההנפשה "אנימלס" ברשת HBO.

ב-24 בספטמבר 2019, פרסמה מור את הספר הזיכרונות שלה "Inside Out" על ידי ההוצאה "Harper", מבית "הרפר קולינס". בממואר שלה מור מדברת בעיקר על ילדותה, על מערכות יחסים שהיו לה, ועל מאבקים אישיים שחוותה.

בשנת 2023 תגלם את אשת החברה האמריקאית אן וודוורד <small>(אנ')</small> בעונה השנייה של הסדרה "אויבות", שיצר ראיין מרפי עבור רשת FX Networks.

== חיים אישיים ==
ב-8 בפברואר 1980, בגיל 18, נישאה למוזיקאי פרדי מור <small>(אנ')</small> שהיה מבוגר ממנה ב-12 שנה. במהלך נישואיהם החלה להשתמש בשם המשפחה שלו מור (Moore) כשם הבמה המקצועי שלה. בספטמבר 1984, החלו השניים בהליך גירושין שהסתיים באוגוסט 1985. באותה תקופה הייתה במערכת יחסים גם עם עמיתה לחבורת הפרחחים <small>(אנ'),</small> השחקן אמיליו אסטבז (אחיו של צ'ארלי שין). השניים התארסו, אך מאוחר יותר נפרדו.

ב-21 בנובמבר 1987 התחתנה עם השחקן ברוס ויליס. לזוג שלוש בנות: השחקנית רומר ויליס <small>(אנ')</small> (נולדה ב-1988), סקאוט (נולדה ב-1991) וטלולה סל (נולדה ב-1994). ב-1991 כשהיא בחודש השביעי להריונה השני, הופיעה בעירום אמנותי (מסתירה את מבושיה בעזרת ידה ורגלה), על שער מגזין הנשים "ואניטי פייר"; ותמונתה זכתה להדים בתקשורת. ב-18 באוקטובר 2000 התגרשה מברוס ויליס לאחר כ-13 שנות נישואים.

בשנת 2003, החלה בזוגיות עם השחקן אשטון קוצ'ר, הצעיר ממנה ב-15 שנים. השניים נישאו ב-24 בספטמבר 2005, בטקס פרטי שנוהל על ידי רב מ"מרכז הקבלה" בלוס אנג'לס. אולם לאחר כ-6 שנות נישואים, בנובמבר 2011 הודיעו קוצ'ר ומור כי הם מתגרשים.

הייתה גם במערכת יחסים זוגית עם הנסיך אנדרו מבריטניה.

מור היא טבעונית.

==פילמוגרפיה==
=== קולנוע ===
{| class="wikitable"
|+
!שנה
!סרט
!תפקיד
!הערות
|-
|1981
|Choices
|קורי
|
|-
| rowspan="2" |1982
|Parasite
|פטרישיה וולס
|
|-
|Young Doctors in Love
|מתמחה רפואית חדשה
|ללא קרדיט
|-
| rowspan="2" |1984
|בגידות בריו
|ניקול "ניקי" הוליס
|
|-
|הנערה שבתמונה
|לורה ויקטור
|
|-
|1985
|חברים
|ג'ולס ג'ייקובי
|
|-
| rowspan="3" |1986
|הרומן של אתמול בלילה <small>(אנ')</small>
|דבי
|
|-
|קיץ מטורף
|קסנדרה אלדרידג'
|
|-
|מעבר לחוק
|קארן סימונס
|
|-
|1988
|הסימן השביעי
|אבי קווין
|
|-
|1989
|אנחנו לא מלאכים
|מולי
|
|-
|1990
|רוח רפאים
|מולי ג'נסן
|זוכת פרס סאטורן לשחקנית הטובה ביותר <small>(1991)</small>
מועמדת פרס גלובוס הזהב לשחקנית הטובה ביותר - סרט קומדיה או מוזיקלי <small>(1991)</small>
|-
| rowspan="3" |1991
|צרות על גבי צרות
|דיאנה
|
|-
|מחשבות קטלניות
|סינת'יה קילוג
|גם מפיקה-שותפה
|-
|אשת הקצב
|מרינה למקה
|
|-
|1992
|בחורים טובים
|ג'ואן גלוואי
|
|-
|1993
|הצעה מגונה
|דיאנה מרפי
|
|-
|1994
|חשיפה
|מרדית' ג'ונסון
|
|-
| rowspan="2" |1995
|אות קלון <small>(אנ')</small>
|הסטר פרין <small>(אנ')</small>
|
|-
|אז ועכשיו
|סמנת'ה אלברטסונס
|גם מפיקה
|-
| rowspan="4" |1996
|המושבעת <small>(אנ')</small>
|אנני לירד
|
|-
|הגיבן מנוטרדאם
|אזמרלדה <small>(אנ')</small>
|דיבוב
|-
|סטריפטיז
|ארין גרנט
|
|-
|ביווס ובאטהד דו אמריקה
|דאלאס גריימס
|דיבוב
|-
| rowspan="4" |1997
|אוסטין פאוורס: מרגל עם סגנון
|
----
|מפיקה
|-
|ג'י איי ג'יין
|ג'ורדן אוניל
|גם מפיקה
|-
|לפרק את הארי
|הלן
|
|-
|Destination Anywhere
|ג'ייני
|
|-
|1999
|אוסטין פאוורס: המרגל שתקע אותי
|
----
|מפיקה
|-
|2000
|בין חלום למציאות
|מרת'ה
|
|-
| rowspan="2" |2002
|אוסטין פאוורס - גולדממבר
|
----
|מפיקה
|-
|הגיבן מנוטרדאם 2: סוד הפעמון
|אזמרלדה <small>(אנ')</small>
|דיבוב
|-
|2003
|המלאכיות של צ'רלי: בהילוך גבוה
|מדיסון לי
|
|-
| rowspan="2" |2006
|Half Light
|רייצ'ל קרלסון
|
|-
|בובי
|וירג'יניה פאלון
|
|-
| rowspan="2" |2007
|מיסטר ברוקס
|הבלשית טרייסי אטווד
|
|-
|השוד המלוטש
|לורה קווין
|
|-
|2008
|Streak
|
----
|סרט קצר; במאית
|-
| rowspan="2" |2009
|Happy Tears
|לורה
|
|-
|משפחת ג'ונס
|קייט ג'ונס
|
|-
|2010
|בונראקו
|אלכסנדרה
|
|-
| rowspan="2" |2011
|התמוטטות
|שרה רוברטסון
|
|-
|עוד יום שמח
|פטי
|
|-
|2012
|LOL
|אן
|
|-
|2013
|בחורות טובות
|קייט פילדס
|
|-
|2015
|Forsaken
|מארי-אליס ווטסון
|
|-
| rowspan="2" |2016
|לחגוג את החיים
|קריסטל
|
|-
|Blind
|סוזן דאצ'מן
|
|-
|2017
|לילה קשוח
|ליאה
|
|-
|2018
|Love Sonia
|סלמה
|
|-
|2019
|Corporate Animals
|לוסי
|
|-
|2020
|אפקט החסינות
|פייפר גריפין
|
|-
| rowspan="2" |2022
|Please Baby Please
|מורין
|
|-
|משקלו הבלתי נסבל של כישרון ענק
|אוליביה קייג'
|
|-
|TBA
|The Substance
|
|
|}
מור בטקס פרסי האוסקר, 1989
=== טלוויזיה ===
{| class="wikitable"
|+
!שנה
!סדרה
!תפקיד
!הערות
|-
|1982–1984
|ג'נרל הוספיטל <small>(אנ')</small>
|ג'קי טמפלטון
|84 פרקים
|-
| rowspan="2" |1984
|The Master
|הולי
|פרק: "Max"
|-
|Bedrooms
|ננסי
|סרט טלוויזיה
|-
|1989
|בלשים בלילה
|אישה במעלית
|פרק: "When Girls Collide"
|-
|1990
|אגדות מעולם המסתורין
|קאת'י מארנו
|פרק: "Dead Right"
|-
|1996
|אם הקירות האלה היו יכולים לדבר
|קלייר דונלי
|סרט טלוויזיה של HBO
גם מפיקה בפועל
מועמדת פרס אמי לבידור בפריים טיים לסרט טלוויזיה יוצא מן הכלל <small>(1997, בתור מפיקה)</small>
|-
|1997
|אלן
|אשת המדגם
|פרק: "The Puppy Episode"
|-
|2003
|ויל וגרייס
|סיסי פאלמר גינזבורג
|פרק: "Women and Children First"
|-
|2011
|חמש
|
----
|סרט טלוויזיה של Lifetime
במאית הקטע "Charlotte"
|-
|2017–2018
|אימפריה
|קלודיה
|7 פרקים
|-
|2018
|אנימלס
|גנרלית
|דיבוב; 5 פרקים
|-
| rowspan="2" |2020
|עולם חדש מופלא
|לינדה
|3 פרקים
|-
|Dirty Diana
|דיאנה
|פוקאסט; 6 פרקים
גם מפיקה בפועל
|-
|2024
|אויבות: קפוטה נגד הנשים
|
|תפקיד ראשי; 8 פרקים
|}

==קישורים חיצוניים==

* 
* 

==הערות שוליים==

קטגוריה:שחקניות קולנוע וטלוויזיה אמריקאיות
קטגוריה:מפיקות קולנוע אמריקאיות
קטגוריה:דוגמניות אמריקאיות
קטגוריה:זוכי פרס פטל הזהב: שחקנים
קטגוריה:טבעוניות אמריקאיות
קטגוריה:נפגעי ונפגעות תקיפות מיניות
קטגוריה:אמריקאיות שנולדו ב-1962
קטגוריה:אמריקאים שנולדו ב-1962
קטגוריה:זוכות פרס סאטורן לשחקנית ראשית בקולנוע